<classify> MENEJA wa Elimu kwa Mlipakodi wa Mamlaka ya Mapato Tanzania TRA, Diana Masalla, amesema mwananchi yeyote atakayefi chua wakwepa kodi na TRA ikafuatilia na ikagundulika ni kweli na ikakusanywa, atalipwa asilimia tatu ya kodi iliyokusanywa lakini haitazidi Sh milioni 20.Aliyasema hayo wakati wa Jukwaa la Biashara na Uchumi lililofanyika katika wilaya ya Busega, mkoani Simiyu, ambalo lengo lake ni kujadili fursa, changamoto na kero mbalimbali zinazowakabili wafanyabiashara na wawekezaji wilayani humo na kuzitafutia ufumbuzi.Natoa wito kwa wananchi na washiriki wa jukwaa hili kuwafichua wakwepa kodi wote kwa sababu watu hao wanaiibia serikali yetu mapato na wanarudisha nyumba jitihada za serikali za kuwaletea maendeleo wananchi, alisema.Aidha, Masalla aliwahimiza wafanyabiashara na wawekezaji walioshiriki jukwaa hilo kuhakikisha wanatoa taarifa wanapofunga biashara kutokana na sababu mbalimbali ili kuepuka kuendelea kutozwa kodi au kuonekana wamekaidi kulipa.Ni muhimu kutoa taarifa TRA pale ambapo mfanyabiashara amefunga biashara yake, lakini pale anapofungua ni muhimu pia kuitaarifu TRA ili kuepuka kuendelea kutozwa kodi unapofunga biashara na pia kuanza kutozwa kodi sahihi pale unapofungua biashara, alisisitiza Masalla.Mwenyekiti wa Wafanyabiashara Wilaya ya Busega, David Mateko, alimpongeza meneja wa TRA mkoa wa Simuyu kwa kutoa elimu ya kodi kwa makundi mbalimbali ya wafanyabiashara pamoja na mkuu wa wilaya hiyo kwa kuwahamasisha.  <topic>: kitaifa 